Anno ab incarnatione Domini nostri Jesu Christi DCCCCº XXXº VIIº, indictione XI, anno secundo Luhdovici regis, anno III ordinationis Rodmundi episcopi, invenerunt Bernardus decanus et primates canonicorum Sancti Nazarii in villa Tilionaco seticum indominicatum supra fluvium Ararim cum granea et horto et curti. Est ibi ecclesia in honore sancti Dionisii quæ habet in beneficio mansos III: solvit in censu, missa Sanctorum omnium, solidos X. Est ibi pratum indominicatum I: possunt ibi colligi feni carri LX; condaminæ III ad seminationem modiorum XXX; silvæ III ad impinguandos porcos duo milia, excepto communi silva; portus fluminis solvit quosdam reditus in dominio fratrum. Est ibi pratum vicedominale ad carros V. Sunt ibi mansi vestiti V: tenent Rictredus et Walterius mansum ingenuile I qui solvit mense marcio solidos II, mense maii aut denarios XII, aut porcum valentem solidum I, ad mercatum Cabilonis denarios XII; facit corvadam et ancingiam, facit quinzinas in opere, aut redimat medio marcii denariis XII; tertiam quinzinam ex toto in opere; pro lignario, missa sancti Andree, denarios II; seminat de frumento in dominicato in ancingia modium I de suo modio; trahit fumum carros V; in ancingia, si est pullicus III redimat denario I, ipso termino Pasche, aut pullicus ovis V, circulos XII Provatia avena, modius I mense marcio. Tenent inter Matusalem et Dominicum mansum I; solvit similiter. Tenent Aydencus et Constantinus et Constancius mansum I; solvit similiter. Tenent Leotbaldus, Ayrmacus, Winusus et Dominicus, ingenuiles, mansum I servile; solvit similiter. Tenet Blitgerius quarterium Ivestitum et servilem. Sunt ibi mansi absi VIIII et solvunt reditus terre. Sunt alie condemine III ad seminationem modiorum C.